सेंसेक्स 85 अंक चढ़कर 63,228 पर बंद, टाटा कंज्यूमर का शेयर 5.17% उछला
BSE NSE Sensex Today, Stock Market Latest Updates आज यानी बुधवार (14 जून) को शेयर बाजार की फ्लैट शुरुआत हुई है। सेंसेक्स 28 अंक गिरकर 63,115 के स्तर पर खुला है।
आज यानी बुधवार (14 जून) को शेयर बाजार में तेजी देखने को मिली है। सेंसेक्स 85 अंक चढ़कर 63,228 के स्तर पर बंद हुआ। वहीं निफ्टी में भी 39 अंकों की तेजी रही, ये 18,755 पर बंद हुआ। सेंसेक्स के 30 शेयरों में से 16 में तेजी और 14 में गिरावट देखने को मिली है।
टाटा कंज्यूमर के शेयर में आज 5.17% की तेजी देखने को मिली है और ये 42.35 रुपए बढ़कर 862.25 रुपए पर बंद हुआ है। बुधवार को रुपया अमेरिकी डॉलर के मुकाबले 15 पैसे मजबूत होकर 82.10 रुपए प्रति डॉलर पर बंद हुआ।
8 साल के निचले स्तर पर आई थोक महंगाई
आज मई महीने की थोक महंगाई दर (WPI) के आंकड़े जारी हुए हैं। मई में WPI घटकर -3.48% पर आ गई है। इसके साथ ही थोक महंगाई 8 साल के निचले स्तर पर आ गई है। इससे पहले अक्टूबर 2015 में ये -3.81% पर आई थी। अप्रैल में थोक महंगाई दर -0.92% रही थी।
आज फेडरल रिजर्व की अहम बैठक
आज रात फेडरल रिजर्व की अहम बैठक होने जा रही है। इस बैठक पर सिर्फ अमेरिका नहीं दुनियाभर के देशों की निगाहें है। सबकी नजर इस बात पर है कि क्या फेड एक बार फिर से ब्याज दरों में बढ़ोतरी करता है या फिर ब्याज दरों में कोई कमी की जाती है। फेडरल अगर ब्याज दरों में बढ़ोतरी करती है तो मौजूदा बैंकिंग संकट और बढ़ सकता है।
कल शेयर बाजार में रही थी तेजी
इससे पहले कल यानी मंगलवार (13 जून) को शेयर बाजार में बढ़त देखने को मिली थी। सेंसेक्स 418 अंक बढ़कर 63,143 के स्तर पर बंद हुआ था। वहीं निफ्टी में भी 114 अंकों की तेजी रही, ये 18,716 पर बंद हुआ था। सेंसेक्स के 30 शेयरों में से 19 में तेजी और 11 में गिरावट देखने को मिली।
